**ΑΔΙΔΑΚΤΟ ΚΕΙΜΕΝΟ 2**

Θουκυδίδης, Ἱστορίαι §§ 2.10.3-2.11.2 (έκδ. των Jones, H.S., Powell, J.E. Οξφόρδη: Clarendon Press, 1942, ανατ. 1970)

*Ο Θουκυδίδης αφού έχει αναφερθεί στις προετοιμασίες των Πελοποννησίων και στη συγκέντρωση των δυνάμεών τους στον Ισθμό της Κορίνθου, ενόψει της εισβολής στην Αττική, παραθέτει τον λόγο του Αρχίδαμου.*

Καὶ ἐπειδὴ πᾶν τὸ στράτευμα ξυνειλεγμένον ἦν, Ἀρχίδαμος ὁ βασιλεὺς τῶν Λακεδαιμονίων, ὅσπερ ἡγεῖτο τῆς ἐξόδου ταύτης, ξυγκαλέσας τοὺς στρατηγοὺς τῶν πόλεων πασῶν καὶ τοὺς μάλιστα ἐν τέλει καὶ ἀξιολογωτάτους παρῄνει τοιάδε. Ἄνδρες Πελοποννήσιοι καὶ ξύμμαχοι, καὶ οἱ πατέρες ἡμῶν πολλὰς στρατείας καὶ ἐν αὐτῇ Πελοποννήσῳ καὶ ἔξω ἐποιήσαντο, καὶ ἡμῶν αὐτῶν οἱ πρεσβύτεροι οὐκ ἄπειροι πολέμων εἰσίν· ὅμως δὲ τῆσδε οὔπω μείζονα παρασκευὴν ἔχοντες ἐξήλθομεν, ἀλλὰ καὶ ἐπὶ πόλιν δυνατωτάτην νῦν ἐρχόμεθα καὶ αὐτοὶ πλεῖστοι καὶ ἄριστοι στρατεύοντες. Δίκαιον οὖν ἡμᾶς μήτε τῶν πατέρων χείρους φαίνεσθαι μήτε ἡμῶν αὐτῶν τῆς δόξης ἐνδεεστέρους. Ἡ γὰρ Ἑλλὰς πᾶσα τῇδε τῇ ὁρμῇ ἐπῆρται καὶ προσέχει τὴν γνώμην, εὔνοιαν ἔχουσα διὰ τὸ Ἀθηναίων ἔχθος πρᾶξαι ἡμᾶς ἃ ἐπινοοῦμεν.

----------

οἱ ἐν τέλει : οι άρχοντες, αυτοί που έχουν αξίωμα.

οὔπω: όχι ακόμα.

τῆς δόξης: από τη φήμη.

τὸ ἔχθος: το μίσος.

ὁρμὴ : εκστρατεία.

ἐπαίρομαι (πρκ. : ἐπῆρμαι): ανησυχώ, αναμένω με ανησυχία.

ἔχω εὔνοιαν : επιθυμώ, εύχομαι.

**ΠΑΡΑΤΗΡΗΣΕΙΣ**

**Γ1.** Να μεταφράσετε στη Νέα Ελληνική το απόσπασμα: «Ἄνδρες Πελοποννήσιοι … πρᾶξαι ἡμᾶς ἃ ἐπινοοῦμεν». Μονάδες 20

**Γ2**. Γιατί ο Αρχίδαμος προτρέπει τον στρατό του ότι σε αυτήν την εκστρατεία πρέπει όλοι να πολεμήσουν υπερβαίνοντας τον εαυτό τους; Μονάδες 10

**Γ3α.** Να διαβάσετε τις παραγράφους 111-112 (σελ. 61-62) και 129-131 (σελ. 77-78) της γραμματικής και στη συνέχεια να γράψετε τους παρακάτω τύπους:

|  |  |  |
| --- | --- | --- |
| **τῶν πόλεων** | **πατέρες** | **Ἄνδρες** |
| Κλητική ενικού: | Ονομαστική ενικού | Ονομαστική ενικού |
| Δοτική πληθυντικού | Κλητική ενικού | Κλητική ενικού |
| Γενική ενικού | Δοτική πληθυντικού | Αιτιατική πληθυντικού |

**Γ3.β.** Να διαβάσετε την κλίση του ρήματος εἰμί (σελ. 162-163) και να γράψετε τους παρακάτω τύπους:

* Β΄ενικό πρόσωπο οριστικής ενεστώτα
* Β΄ πληθυντικό πρόσωπο υποτακτικής ενεστώτα
* Γ΄ πληθυντικό πρόσωπο ευκτικής ενεστώτα
* Β΄ ενικό πρόσωπο παρατατικού
* Απαρέμφατο μέλλοντα

**Γ4. α.** Να προσδιορίσετε την κύρια συντακτική λειτουργία των υπογραμμισμένων λέξεων του κειμένου: πτώση:

ὁ βασιλεὺς είναι στο

πασῶν: είναι στο

πολλὰς: είναι στο

πολέμων: είναι στο

τῶν πατέρων: είναι στο (μονάδες 6) .

**Γ4. β.** Να αναγνωριστεί το είδος και η συντακτική λειτουργία των προτάσεων που ακολουθούν:

«ἐπειδὴ πᾶν τὸ στράτευμα ξυνειλεγμένον ἦν»,

«ἃ ἐπινοοῦμεν». (μονάδες 4)